Suchinthana/ta-wikipedia huggingface dataset:
மொபிதா அகமது

மொபிதா அகமது (Mofida Ahmed)(1921-2008) என்பவர் இந்தியத் தேசிய காங்கிரசு கட்சியினைச் சேர்ந்த ஓர் இந்திய அரசியல்வாதி ஆவார். இவர் அசாமின் முதல் பெண் இந்திய மக்களவை உறுப்பினர் ஆவார். மேலும் இந்தியாவில் பாராளுமன்ற உறுப்பினர்களாக இருந்த சில முஸ்லிம் பெண்களில் ஒருவர். .

இளமையும் கல்வியும் 
மொபிதா நவம்பர் 1921-ல் ஜோர்ஹாட் நகரில் முகமது பருவா அலியின் மகளாகப் பிறந்தார். இவர் தன் கல்வியைத் தனிப்பட்ட முறையில் தொடர்ந்தார். பிற்கால வாழ்க்கையில், இவர் அசாமியப் பத்திரிகைகளில் கட்டுரைகளை எழுதினார். இவரது படைப்புகளில் பிஸ்வாதிப்-பாபுஜி மற்றும் பரதர்-நேரு ஆகியவை அடங்கும்.

தொழில் 
மொபிதா அகமது தேசிய சேமிப்புத் திட்டத்தில் கவுரவ பதவியினை 14-7-55 முதல் 19-1-57 வரையும், செஞ்சிலுவைச் சங்க (ஜோர்ஹாட்டில்) இணைச்செயலாளராக  1946 முதல் 1949 பணியாற்றினார். 1953ஆம் ஆண்டு தொடங்கப்பட்டதிலிருந்து 1956ஆம் ஆண்டு இறுதி வரை கோலாகாட்டில் காங்கிரசின் மகளிர் பிரிவின் ஒருங்கிணைப்பாளராக இருந்தார். இவர் தேஜ்பூர் மாவட்டத்தில் மகிளா சமிதியின் சார்பில் (அக்டோபர் 1951 முதல் ஜனவரி 1953 வரை) மகப்பேறு பிரச்சனைகளினால் பாதிக்கப்பட்ட பெண்களை மீட்புக் குழுவில் உதவி செயலாளராகவும் பணியாற்றினார்.

தனிப்பட்ட வாழ்க்கை 
மொபிதா அகமது 1940 திசம்பர் 11 அன்று அசானுதீன் அகமதுவை மணந்தார். இவர் வாசித்தல், பின்னல், தையல், தோட்ட பராமரிப்பு போன்ற பொழுதுபோக்கினை விரும்பினார். 2008ஆம் ஆண்டு சனவரி 17ஆம் தேதி தனது 88ஆவது வயதில் முதுமைக் காரணமாகக் காலமானார்.

மேற்கோள்கள் 

2008 இறப்புகள்
1921 பிறப்புகள்
2ஆவது மக்களவை உறுப்பினர்கள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
ரேணுகா தேவி பர்கடகி

ரேணுகா தேவி பர்கடாகி (Renuka Devi Barkataki)(1932 - 2017) என்பவர்அசாமைச் சேர்ந்த ஓர் இந்திய அரசியல்வாதி ஆவார்.

அரசியல் 
ரேணுகா 1977 முதல் 1979 வரை பிரதமர் மொரார்ஜி தேசாய் தலைமையிலான ஜனதா கட்சி அரசாங்கத்தில் கல்வி, சமூக நலன் மற்றும் கலாச்சாரத்திற்கான மத்திய அமைச்சராக இருந்தார். 1962-ல், இந்தியத் தேசிய காங்கிரசு வேட்பாளராக பர்பேட்டா மக்களவைத் தொகுதியிலிருந்து மூன்றாவது மக்களவைக்கு உறுப்பினராகத் தேர்ந்தெடுக்கப்பட்டார். 1972-ல், இவர் ஹாஜோ சட்டமன்றத் தொகுதியிலிருந்து அசாம் சட்டமன்றத்திற்கு உறுப்பினராகத் தேர்ந்தெடுக்கப்பட்டார். 1977-ல், ஜனதா கட்சி வேட்பாளராக கவுகாத்தி மக்களவைத் தொகுதியிலிருந்து ஆறாவது மக்களவைக்கு உறுப்பினராகத் தேர்ந்தெடுக்கப்பட்டார். பின்னர், இந்திய செஞ்சிலுவைச் சங்கத்தின் அசாம் மாநிலக் கிளையின் கௌரவச் செயலாளராக ஆனார்.

இறப்பு 
ரேணுகா தேவி காயம் காரணமாக அரசு மருத்துவமனையில் 14 ஆகத்து 2017 அன்று இறந்தார்.

மேற்கோள்கள்

வெளி இணைப்புகள் 

 
இருபதாம் நூற்றாண்டு இந்திய அரசியல்வாதிகள்
2017 இறப்புகள்
1932 பிறப்புகள்
6வது மக்களவை உறுப்பினர்கள்
3வது மக்களவை உறுப்பினர்கள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
நாதிரா பப்பர்

நாதிரா பப்பர் (பிறப்பு: ஜனவரி 20, 1948) ஒரு இந்திய நாடக நடிகை, இயக்குநர் மற்றும் ஹிந்தி திரைப்பட நடிகையும் ஆவார். இவர் 2001 இல் சங்கீத நாடக அகாடமி விருதைப் பெற்றவர். நாதிரா  1981ல் ஹிந்தி நாடகத்தில் அறியப்பட்ட பெயரான எக்ஜூட் என்ற மும்பையை தளமாகக் கொண்ட நாடகக் குழுவை நிறுவினார்.

குரிந்தர் சாதாவின் பிரைட் அண்ட் ப்ரெஜூடிஸ் (2004) திரைப்படத்திலும், எம்.எஃப் ஹுசைனின் மீனாக்ஸி: எ டேல் ஆஃப் திரீ சிட்டிஸ் (2004) படத்திலும் ஐஸ்வர்யா ராயின் அம்மாவாக நாதிரா பப்பர் நடித்தார். சோஹைல் கானின் ஜெய் ஹோவில் சல்மான் கானின் தாயாகவும், சன்னி தியோலின் 2016 ஆம் ஆண்டு வெளியான கயல் ஒன்ஸ் அகைன் திரைப்படத்தில் ராஜ் பன்சாலின் (முக்கிய வில்லன்) தாயாகவும் அவர் சித்தரிக்கப்பட்டார்.

ஆரம்ப கால வாழ்க்கை 
அவர் 1971 இல் புது தில்லி தேசிய நாடகப் பள்ளியில் (  ) பட்டம் பெற்றார். நாதிரா என்எஸ்டியில் தங்கப் பதக்கம் வென்றவர். அவர் உதவித்தொகையின் மூலம் ஜெர்மனிக்குச் சென்றார். பின்னர் க்ரோடோவிஸ்கி மற்றும் பீட்டர் ப்ரூக்ஸ் போன்ற புகழ்பெற்ற இயக்குநர்களுடன் பணிபுரியும் வாய்ப்பு அவருக்குக் கிடைத்தது.

தொழில் 
நாதிரா தனது நாடகக் குழுவை 1981 இல் டெல்லியில் எக்ஜூடேவைத் (ஒன்றாக) தொடங்கினார்.  அதன் முதல் தயாரிப்பான யஹுதி கி லட்கி 1981 இல் வெளிவந்தது. இது பார்சி நாடக பாணியை மீட்டெடுத்தது மட்டுமல்லாமல் அதன் சிறந்த ஒன்றாக கருதப்படுகிறது. இக்குழுவினர் பல ஆண்டுகளாக சாந்தா காந்தியால் எழுதப்பட்ட பாவாய் சார்ந்த இசைப்பாடலான ஜஸ்மா ஓடனையும் நடத்தி வருகின்றனர்.  1988 இல் மும்பைக்குக் குடிபெயர்ந்த நாதிரா, தனது நாடகக் குழுவை மீண்டும் நிறுவினார்.

கடந்த 30 ஆண்டுகளில்,  தயாசங்கர் கி டைரி (1997), சக்கு பாய் (1999), சுமன் அவுர் சனா மற்றும் ஜி ஜெய்சி ஆப்கி மர்சி என அவர் எழுதிய நாடகங்களைத் தவிர,எக்ஜூட் சந்தியா சாயா, லுக் பேக் இன் ஆங்கர், பல்லாப்பூர் கி ரூப் கதா, பாத் லாத் கி ஹலாத் கி, பரம் கே பூத், ஷபாஷ் அனார்கலி மற்றும் பேகம் ஜான் உட்பட அறுபதுக்கும் மேற்பட்ட இந்திய நாடகங்களை வழங்கியுள்ளார்.  ராஜ் பப்பர், சதீஷ் கௌசிக் மற்றும் கிரோன் கெர் போன்ற நடிகர்களுடன் பணியாற்றியுள்ளார்.

1990 இல் ஏக்ஜுடே,  'ஏக்ஜுடே இளைஞர் நாடகக் குழு'வைத் தொடங்கியது. இது ஆவோ பிக்னிக் சலே மற்றும் அஸ்தக் கா இன்ஸாஃப்  போன்ற தயாரிப்புகளை வழங்கியது. குழுக்கள் 2011 ஆம் ஆண்டில் அதன் 30 ஆண்டுகளை கொண்டாடியது. ஒரு வார கால நாடக விழா, 30 ஆண்டுகள் கேரவன் 2011, 14 ஏப்ரல் 2011 அன்று மும்பையின் பிருத்வி திரையரங்குகளில் தொடங்கியது    நாதிரா சல்மான் கான் நடித்த ஜெய் ஹோ (2014) ஹிந்தி திரைப்படத்திலும் தோன்றினார்.

2016 இல், அவர் சன்னி தியோலின் காயல் ஒன்ஸ் அகைன் படத்தில் நடித்தார்.

நாதிரா பாப்பர் சமீபத்தில் சாஹிர் ராசா இயக்கிய தி மேரேட் வுமன் என்ற வலைத் தொடரில் காணப்பட்டார். இப்படத்தின் நட்சத்திர நடிகர்களில் ரிதி டோக்ரா மற்றும் மோனிகா டோக்ராவும் உள்ளனர்.

விருதுகள் 

 நியூஸ்மேக்கர்ஸ் சாதனையாளர் விருதுகள் 2022

மேற்கோள்கள் 

21 ஆம் நூற்றாண்டு இந்தியப் பெண் எழுத்தாளர்கள்
1948 பிறப்புகள்
வாழும் நபர்கள்
சங்கீத நாடக அகாதமி விருது பெற்றவர்கள்
இந்தியத் திரைப்பட நடிகைகள்
பாவனா பால்சவர்

பாவனா பால்சவர் (பிறப்பு 21 அக்டோபர் 1975) ஓர் இந்திய திரைப்பட, மேடை மற்றும் தொலைக்காட்சி நடிகை ஆவார். அவர் குடூர் கு (2010) என்ற மௌன நகைச்சுவைத் தொடரில் நடித்துள்ளார்.

தனிப்பட்ட வாழ்க்கை 
பாவனா இந்தி சினிமா நடிகை சுபா கோடே மற்றும் அவரது கணவர் திரு. டி.எம்.பால்சவர் ஆகியோரின் மகள் ஆவார். அவருக்கு ஒலிப்பதிவாளர் அஸ்வின் பால்சவர் உட்பட இரண்டு உடன்பிறப்புகள் உள்ளனர். பாவனாவின் அம்மா  திரைப்படக் குடும்பத்தில் இருந்து வந்தவர். பாவனாவின் தாய்வழி மாமா (சுபாவின் சகோதரர்) பிரபல நடிகர் விஜு கோடே மற்றும் அவரது தாய்வழி தாத்தா மேடை மற்றும் மௌன நடிகர் நந்து கோடே ஆவர். மேலும், நந்து கோடேவின் மூத்த சகோதரர், பழங்கால பிரபல நடிகையான துர்கா கோட்டின் கணவர் ஆவார். எனவே, பாவனா துர்கா கோட்டின் பேத்தி ஆவார் .

பாவனா மும்பை பாந்த்ராவில் உள்ள ஆர்ய வித்யா மந்திர் உயர்நிலைப் பள்ளியில் பயின்றார். மும்பை ஜூஹூவில் உள்ள திருமதி நதிபாய் தாமோதர் தாக்கர் மகளிர் பல்கலைக்கழகத்தில் ஆடை வடிவமைப்பு மற்றும் ஒருங்கிணைப்பில் பட்டம் பெற்றவர் .

2002 இல், பதின்மூன்று ஆண்டுகள் காதலித்த பிறகு, பாவனா நடிகர் கரண் ஷாவை மணந்தார். கரண் ஷா தனது தாயின் தங்கையான நடிகையும் சமூக ஆர்வலருமான டினா அம்பானியின் மருமகன் ஆவார். இது கரனின் இரண்டாவது திருமணமாகும். அவர் தனது முதல் மனைவியுடன் இரண்டு குழந்தைகளுக்கு தந்தை ஆவார்.

திரைப்படவியல் 

 தூம் தாடக்கா (அங்கூரி)
 ஸுகி ஸஞ்சராச்சி 12 ஸுத்ரே
 ஆம்ச்யா சர்க்கே ஆம்ஹிச் (சுபாங்கி)

 தொலைக்காட்சி

 பிர் பி தில் ஹை ஹிந்துஸ்தானி (2003) (சரஸ்வதி/சாரு)
 தேக் பாய் தேக் (சுனிதா திவான்) (1993)
 ஜபான் சம்பால்கே (திருமதி விஜயா) (1993)
 நோ ப்ராப்ளம் (1993)
 தெஹ்கிகாட் (1994) மரியா டி'சோசாவாக எபிசோட் எண் 16/17 காணாமல் போன பெண்ணின் மர்மம்
 கரம்சந்த்
 இதர் உதர் (கேட்டி)
 அஸ்மான் சே ஆகே
 அஸ்கன்ஷா
 மிருத்யு
 அடிட்
 ஜானே மேரா ஜிகர் கிதர் கயா ஜி (1996–1997)
 ஓ டாடி (1996)
 ஹம் ஆப்கே ஹை வோ (1997)
 டம் டமா டம் (1998)
 ஹேரா பெரி (1999)
 ஜுகல் பந்தி
 ஹம் சப் பாரதி (2004) பானுவாக (சாந்துவின் மனைவி)
 குடூர் கு (பபிதா குமார்) (2010–2012)
 அதாலத் (வழக்கறிஞர்) (2010)
 லகோன் மெய்ன் ஏக் - எபிசோடிக் பாத்திரம் (2012) 
 குடார் கு 2 (பாவ்னா அஹுஜா) (2012–2013)
 ஹர்ப்ரீத் ஆக சத்ராங்கி சசுரல் (2014–2016)
 பபிதா குமாராக கத்தார் கு 3 (2014)
 பிரேம்லதா அவஸ்தியாக பெலன் வாலி பாஹு (2018)
 குடியா ஹமாரி சபி பெ பாரி பாப்லி புவாவாக (2020)
 மினல் கொட்டாடியாவாக ஸ்பை பாஹு (2022)

நாடகம்/நாடகம் 

 அந்த்யுக்

மேற்கோள்கள் 

1975 பிறப்புகள்
இந்திய தொலைக்காட்சி நடிகைகள்
வாழும் நபர்கள்
அதிசய சப்பாத்தி

அதிசய சப்பாத்தி அல்லது சப்பாத்தியில் இயேசு  என்பது ஒரு சப்பாத்தி அல்லது சுமார் எட்டு சென்டிமீட்டர் விட்டம் கொண்ட தட்டையான புளிப்பில்லாத ரொட்டி தான். ஆனால் கிறித்தவ விசுவாசிகள் கூறுவது, அந்த சப்பாத்தியில் இயேசு கிறிஸ்துவின் உருவம் அற்புதமாக சித்தரிக்கப்பட்டுள்ளது என்று. செப்டம்பர் 2002 இன் தொடக்கத்தில் இந்தியாவின் பெங்களூரைச் சேர்ந்த ஷீலா ஆண்டனி என்பவரால் சுடப்பட்ட சப்பாத்தியில் தான் இவ்வாறு நிகழ்ந்துள்ளது.மேலும் ஆயிரக்கணக்கான விசுவாசிகள் மற்றும் ஆர்வமுள்ள பார்வையாளர்கள் பார்வையிட்டனர்.

தோற்றம் 
இந்த அதிசய சப்பாத்தியை சுட்டெடுத்தவர், ஷீலா ஆண்டனி, ஒரு பக்தியுள்ள கத்தோலிக்கர்,ஆவார். உணவுக்காக தினமும் டஜன் கணக்கான சப்பாத்திகளை சுடும் அவர், 2002 செப்டம்பரில் ஒரு நாள், தன் குழந்தைகளுக்கு சாப்பிடக் கொடுப்பதற்க்காக சில சப்பாத்திகளை சுட்ட போது அவரது மகள்  ஒரு சப்பாத்தியை மட்டும் அது மிகவும் கருகியுள்ளதாக கூறி சாப்பிட மறுத்துவிட்டார், ஷீலா அதை குப்பையில் போடுவதற்காக பரிசோதிக்கும் போது, அந்த சப்பாத்தி கருகியிருக்கும் பகுதியில் இயேசுவின் உருவத்தை ஒத்திருப்பதைக் கவனித்தார், இது அவரது மகள் மற்றும் அவரது அண்டை வீட்டாரால் உறுதிப்படுத்தப்பட்டது. உடனடியாக அவர் அதை தனது திருச்சபை பாதிரியார் ஜார்ஜ் ஜேக்கப்பிடம் ஒப்படைத்தார், இது ஒரு அதிசயம் என வர்ணித்த அந்த பாதிரியார் உடனடியாக அதை ஒரு  கண்ணாடி பெட்டியில் வைத்து கண்காட்சிக்கு வைத்தனர்.

பிரபல்யம் 
அடுத்த சில நாட்களில், மைசூர் மற்றும் சென்னையிலிருந்து  கிட்டத்தட்ட 20,000 கிறிஸ்தவர்கள் அதிசய சப்பாத்தி காட்சிப்படுத்தப்பட்ட ரிட்ரீட் சென்டரின் மைய ஆலயத்திற்கு பயணம் செய்து, இந்த ரொட்டித் துண்டுக்கு மரியாதை செலுத்தவும் பிரார்த்தனை செய்யவும் சென்றனர். கிறிஸ்தவர்கள் தவிர, ஏராளமான இந்துக்கள் மற்றும் இஸ்லாமியர்களும் அதிசய சப்பாத்தியைக் காண மையத்திற்கு வந்தனர். அதிசய சப்பாத்தி பற்றிய தகவல் இந்திய தேசிய தொலைக்காட்சியில் ஒளிபரப்பப்பட்டது மற்றும் தி டைம்ஸ் ஆஃப் இந்தியா, தி டைம்ஸ் மற்றும் பிரித்தானிய பிராட்காஸ்டிங் கார்ப்பரேஷன் ஆகியவற்றால் அறிவிக்கப்பட்டது.

விசுவாசிகள் மற்றும் விமர்சகர்கள் 
ஒரு இந்திய பத்திரிகையாளர், ஆரம்பத்தில் சந்தேகம் கொண்டவர், ரொட்டியை நேரில் பார்த்ததில் தனக்கு "வேறுபட்ட உணர்வுகள்" இருப்பதாகக் கூறினார்.

ஆனால் மத விமர்சகர்கள் மற்றும் அறிஞர்களோ, மனிதனின் மனம் என்ன நினைக்கிறதோ அதுவே தான் பார்ப்பதாக எண்ணுகிறது. இந்த சப்பாத்தியை வேறு கோணத்தில் வைத்து பார்த்தால் தென் அமெரிக்காவை போல உள்ளதாக விமர்சனம் செய்தனர். மேலும், இயேசு எப்படிப்பட்டவர் அவரது உருவம் இப்படித்தான் இருக்கும் என்றோ ஆதாரபூர்வமாக எந்த படங்களும் இல்லாத நிலையில் இந்த உருவமும் இயேசுவின் உருவமும் ஒன்று என்பதை அறிய இயலாது என்றும் விமர்சித்தார்கள்.

மேலும் பார்க்கவும் 

 இயற்கை நிகழ்வுகளில் மத உருவங்களின் உணர்வுகள்
 மத பரிடோலியா
 இந்தியாவின் மூடநம்பிக்கைகள்

மேற்கோள்கள்

வெளி இணைப்புகள் 

 2002 ஆம் ஆண்டு பிபிசி வேர்ல்ட் செய்திக் கட்டுரை, சப்பாத்தியைப் பற்றிய கண்ணியமான படத்துடன் அறிக்கையிடுகிறது. செப்டம்பர் 4, 2006 இல் அணுகப்பட்டது
 இந்தப் பக்கத்தின் முடிவில் சப்பாத்தியில் 2002 டைம்ஸ் ஆஃப் இந்தியா அம்சத்திலிருந்து கடன் வாங்கப்பட்ட கட்டுரை உள்ளது.  செப்டம்பர் 4, 2006 இல் அணுகப்பட்டது 

மூடநம்பிக்கைகள்
மகுந்தா பர்வதம்மா

மகுந்தா பார்வதி சுப்ரம்மா ரெட்டி (Magunta Parvathamma, 27 சூலை 1947 – 25 செப்டம்பர் 2024) என்பவர் பொதுவாக மகுந்தா பர்வதம்மா என்று அழைக்கப்படுகிறார். இவர் ஆந்திரப் பிரதேசத்தைச் சேர்ந்த இந்தியத் தேசிய காங்கிரசு அரசியல்வாதி ஆவார். இவர் பதினொராவது மக்களவை உறுப்பினராக இருந்தார். பின்னர் 2004ஆம் ஆண்டு நடைபெற்ற ஆந்திரப் பிரதேச சட்டமன்ற தேர்தலிலும் வெற்றி பெற்று சட்டமன்ற உறுப்பினராகப் பணியாற்றினார்.

இளமை 
மகுந்தா 1947 சூலை 27 அன்று சிறீ பொட்டி சிறீ ராமுலு நெல்லூர் மாவட்டம் புச்சிரெட்டிபாலத்தில் பெசவாடா இராம ரெட்டிக்கு மகளாகப் பிறந்தார். கசுதூரி தேவி பெண்கள் பள்ளியில் பள்ளிப்படிப்பை முடித்தார்.

தொழில் 
1996 இந்தியப் பொதுத் தேர்தலில், இந்தியத் தேசிய காங்கிரசு பர்வதம்மாவை ஒங்கோல் மக்களவைத் தொகுதி வேட்பாளராக நிறுத்தியது. இவர் 3,81,475 வாக்குகளும், இவரை எதிர்த்துப் போட்டியிட்ட தெலுங்கு தேசம் கட்சியின் மேகபதி இராஜ்மோகன் ரெட்டி 3,31,415 வாக்குகளும் பெற்றனர். இத்தொகுதியில் வெற்றி பெற்ற பிறகு 11வது மக்களவை உறுப்பினரானார்.  2004 ஆந்திரப் பிரதேச சட்டப் பேரவைத் தேர்தலின் போது, மொத்த வாக்குகளில் 57.68% பெற்று கவாலி சட்டமன்றத் தொகுதியில் வெற்றி பெற்றார்.  2012 ஆந்திரப் பிரதேச இடைத்தேர்தலின் போது ஒங்கோலு சட்டமன்றத் தொகுதியில் போட்டியிட்டவர்களில் பர்வதம்மாவும் ஒருவர். இவர் பியர்ல் மதுபான ஆலையின் இயக்குநர் ஆவார்.

தனிப்பட்ட வாழ்க்கை 
மகுந்தா 1967 பிப்ரவரி 19 அன்று அரசியல்வாதியான மகுந்தா சுப்பராம ரெட்டியை மணந்தார். இவர்களுக்கு இரண்டு குழந்தைகள் பிறந்தனர். ரெட்டி 1995-இல் மக்கள் போர்க் குழுவைச் சேர்ந்தவர்களால் சுட்டுக் கொல்லப்பட்டார்.

மேற்கோள்கள் 

1947 பிறப்புகள்
2024 இறப்புகள் 
நெல்லூர் மாவட்ட நபர்கள்
11வது மக்களவை உறுப்பினர்கள்
மன்யதா தத்

மன்யதா தத் (Manyata Dutt)(பிறப்பு தில்நவாசு சேக்; 22 சூலை 1978), மன்யதா என்று அழைக்கப்படுபவர், இந்தியத் தொழிலதிபர், முன்னாள் நடிகை மற்றும் சஞ்சய் தத் தயாரிப்பு நிறுவனத்தின் தற்போதைய முதன்மை செயல் அலுவலர் ஆவார். இவர் 2008-ல் பாலிவுட் நடிகர் சஞ்சய் தத்தை மணந்தார். பிரகாஷ் ஜாவின் 2003-ல் வெற்றி பெற்ற கங்காஜலில் குத்தாட்டப் பாடல் மூலம் இவர் மிகவும் பிரபலமானவர்.

தனிப்பட்ட வாழ்க்கை 

மன்யதா தத் ஒரு முஸ்லீம் குடும்பத்தில் 22 சூலை 1978 அன்று மும்பையில் பிறந்தார். இவர் துபாயில் வளர்ந்தவர் ஆவார். இவர் திரையுலகில் சாரா கான் என்று அழைக்கப்பட்டார். 2008-ல் கமல் ரஷித் கானின் தேஷ்ட்ரோஹியில் இவர் அறிமுகப்படுத்தப்பட்ட பிறகு, ஜாவால் இவருக்கு "மன்யாதா" என்ற திரைப் பெயர் இடப்பட்டது. ஆனால் இவரது தந்தை இறந்தவுடன் நட்சத்திரமாக வேண்டும் என்ற இவரது விருப்பம் முடிவுக்கு வந்தது. குடும்ப வணிகத்தின் பொறுப்பைக் கவனிக்கத் தொடங்கினார்.

மன்யதா 7 பிப்ரவரி 2008 அன்று கோவாவில் சஞ்சய் தத்தை மணந்தார். இரண்டு ஆண்டுகளுக்குப் பிறகு, இவர்களுக்கு 21 அக்டோபர் 2010 அன்று ஷாஹ்ரான் என்ற ஆண் குழந்தை இக்ரா என்ற பெண் குழந்தை என இரட்டைக் குழந்தைகள் பிறந்தனர்.

தொழில் 
திருமணத்திற்கு முன்பும், தத்தை சந்திப்பதற்கு முன்பும், நடிகை நிமித் வைஷ்ணவ் இணையாக லவ்வர்ஸ் லைக் அஸ் போன்ற இந்தித் திரைப்படங்களில் நடித்தார். பின்னர் படத்தின் உரிமையை சஞ்சய் தத் ரூ. 20 லட்சம் கொடுத்துப் பெற்றார்.

கங்காஜல் திரைப்படத்தில் "அல்ஹத் மஸ்த் ஜவானி" என்ற குத்தாட்டப் பாடல் மான்யதா தத் நடித்துப் படமாக்கப்பட்டுள்ளது.

பெருமை 
சஞ்சய் தத்தின் வாழ்க்கையை அடிப்படையாகக் கொண்டு சூன் 29, 2018 அன்று வெளியிடப்பட்ட ராஜ்குமார் கிரானி இயக்கிய வாழ்க்கை வரலாற்றுத் திரைப்படமான சஞ்சுவில், இவரது பகுதியை நடிகை தியா மிர்சா நடித்துள்ளார். ரன்பீர் கபூர் சந்சய் சத் வேடத்தில் நடித்துள்ளார்.

மேற்கோள்கள்

வெளி இணைப்புகள் 

 Manyata Dutt at IMDb 
 Manyata Dutt at Bollywood Hungama

Articles with hCards
இந்தித் திரைப்பட நடிகைகள்
வாழும் நபர்கள்
1978 பிறப்புகள்
வாசில் வெர்கோவினெட்ஸ்

வாசில் மைகோலயோவிச் வெர்கோவினெட்ஸ் (1880 - 1938) என்பவர் ஒரு உக்ரேனிய நடிகர், இசை நிகழ்ச்சி நடத்துனர், இசையமைப்பாளர், குரலிசை ஆசிரியர், பாலே நடன ஆசிரியர், நடன இயக்குநர் மற்றும் நடன இனவியலாளர் என பல்வேறு திறமை கொண்டவராவார், உக்ரேனிய பாரம்பரிய நடனங்கள் மற்றும் அதன் உத்திகளை பற்றி உக்ரேனின் பல்வேறு கிராமங்களில் ஆராய்ச்சி செய்து, அதன் எழுத்துப்படிகளைப் பதிவு செய்துள்ளார். மேலும் மேடைகளில் நடனம் அமைக்கும் முறை மற்றும் உக்ரேனிய நாட்டார் நடன ஆராய்ச்சியாளர்கள் மற்றும் பயிற்சியாளர்களிடம் தொடர்பு கொண்டு அவர்களின் தலைமுறைகளை நவீனப்படுத்துவது, அதன் வழியே அந்த நடனங்களை அடுத்தடுத்த தலைமுறைகளுக்கு கடத்துவது போன்ற பல்வேறு செயல்களை செய்துள்ளார். அவர் ஹோபக் என்ற உக்ரேனிய பாரம்பரிய நடனத்தை நவீனமாக்கி அதை பரப்பி வருகிறார்.

வாசில்' வெர்கோவினெட்ஸ்'ன் இயற்பெயர் வாசில் கோஸ்டிவ் என்பதாகும். அவர் ஜனவரி 5, 1880 அன்று டோலினா நகரத்திற்கு அருகிலுள்ள மைசூன் என்ற கிராமத்தில் பிறந்தார்.

1906 ம் ஆண்டில் அவர் உக்ரேனிய நாடக மேதையான மைகோலா சடோவ்ஸ்கியைச் சந்தித்தார்.  மைகோலா சடோவ்ஸ்கி உக்ரேனிய சமூக நாடகத்தின் நிறுவனர்களில் ஒருவர். மைகோலா சடோவ்ஸ்கி தான் வாசில் கோஸ்டிவுக்கு "வெர்கோவினெட்ஸ்" என்ற புனைப்பெயரை வழங்கினார்.

மேற்கோள்கள் 

ஆங்கிலத்தில்:

 ஷதுல்ஸ்கி, மைரான் (1980). உக்ரேனிய நாட்டுப்புற நடனம், கோப்சார் பப்ளிஷிங் கோ. லிமிடெட். .
 செரெபெக்கி, போஹ்டான் (1985). உக்ரேனிய நடன வள புத்தக புத்தகங்கள், தொடர் I-IV, உக்ரேனிய கனடியன் குழு, சஸ்காட்செவான் மாகாண சபை.

உக்ரேனிய மொழியில்:

 அவ்ரமென்கோ, வாசில் (1947). உக்ரேனிய தேசிய நடனங்கள், இசை மற்றும் ஆடைகள், தேசிய வெளியீட்டாளர்கள், லிமிடெட்.
 ஹுமெனியுக், ஆண்ட்ரி (1962). உக்ரேனிய நாட்டுப்புற நடனம், அறிவியல் அகாடமி உக்ரேனிய SSR.
 ஹுமெனியுக், ஆண்ட்ரி (1963). உக்ரைனின் நாட்டுப்புற நடனக் கலை, உக்ரேனிய சோவியத் சோசலிச குடியரசு இன் அறிவியல் அகாடமி.
 வெர்கோவினெட்ஸ், வாசில் (1912). உக்ரேனிய திருமணம் .
 வெர்கோவினெட்ஸ், வாசில் (1919). உக்ரேனிய நாட்டுப்புற நடனக் கோட்பாடு .
 வெர்கோவினெட்ஸ், வாசில் (1925). உக்ரைனின் வெஸ்னியானோச்கா மாநில வெளியீட்டாளர்கள்.
 வெர்கோவினெட்ஸ், யாரோஸ்லாவ் (1963). உக்ரேனிய நாட்டுப்புற நடனக் கோட்பாடு, சித்திரக் கலை மற்றும் இசை இலக்கியத்தின் மாநில வெளியீட்டாளர்கள் மூன்றாம் பதிப்பில் வாசிலின் வெர்கோவினெட்ஸ் வாழ்க்கை வரலாறு.

நாட்டுப்புற நடனக் கலைஞர்கள்
1938 இறப்புகள்
1880 பிறப்புகள்
உக்ரேனிய நடன கலைஞர்கள்
குரிட் கட்மேன்

குரிட் கட்மேன் (Gurit Kadman, ; 2 மார்ச் 1897 - 27 மார்ச் 1987) ஒரு இசுரேலிய நாட்டுப்புற நடனப் பயிற்றுவிப்பாளரும், நாட்டுப்புற நடன அமைப்பாளரும் ஆவார். இவர் இசுரேலிய நாட்டுப்புற நடனத்தின் தாயாகக் கருதப்பட்டுக் கொண்டாடப்படுகிறார்.

வாழ்க்கைக் குறிப்பு 
கெர்ட்ரூட் (கெர்ட்) லோவென்சுட்டீன் (பின்னர் குரிட் காட்மேன்) என்ற இயற்பெயரைக் கொண்ட இவர், செருமனியின் லைப்சிக்கில் ஒரு யூதக் குடும்பத்தில் பிறந்தார். இவரது குடும்பத்தின் பின்னணி பிராகாவிலிருந்து வேர் பரப்பியிருந்தது. இளமைப் பருவத்தில், இவர் வாண்டர்வோகல் என்ற செருமானிய இளைஞர் இயக்கத்தில் சேர்ந்து தீவிரமாக செயல்பட்டு வந்தார்.

1919 ஆம் ஆண்டில், இவர் லியோ காஃப்மேனை மணந்தார். இத்தம்பதியினர் யூதர்களுக்கான புளூ வெயிசு சியோனிச இளைஞர் இயக்கத்தில் சேர்ந்து பணியாற்றினர். அத்துடன் பாலத்தீனத்தில் குடிபெயர்ந்து வாழும் சமூக இனக்குழு வாழ்க்கை முறைக்காக வேளாண்மைப் பயிற்சிகளையும் அதன்கீழ் மேற்கொண்டனர். இவர்கள் இசுரேலிற்குச் செல்வதற்கு முன்பாக ரபாயெல் என்ற மகன் பிறந்தார்.

1920 ஆம் ஆண்டில், கட்டளைப் பலத்தீனத்திற்கு குடிபெயர்ந்தனர். முதலில் அடேராவுக்கு அருகில் அமைக்கப்பட்ட, எஃப்ட்சிபா என்ற குடியிருப்பை நிறுவியவர்களில் இத்தம்பதியரும் ஒருவர். இங்கு அவர்களின் மற்றொரு மகனான அம்னோன் பிறந்தார். பின்னர் செசுரீல் பள்ளத்தாக்கில் அமைக்கப்பட்ட இடத்தில் நிரந்தரமாகக் குடியேறினர். அவர்கள் குடும்பப் பெயரை காட்மேன் என்றும் முதற்பெயரை கெர்ட்டிலிருந்து குரிட் என்றும் மாற்றிக் கொண்டனர்.

1925 ஆம் ஆண்டில், அவர் தனது கணவருடன் ஆஸ்திரியாவில் ஒரு கல்விப் பணியில் சேர்ந்தார். அங்கே அவர்களின் மகள் அயலா பிறந்தார். அந்த கல்விப்பணி முடிந்து அவர்கள் திரும்பியதும், ஹிஸ்டாட்ரட் என்ற தேசிய தொழிற்சங்க மையத்தில் லியோ வேலை செய்தார். 1931 ஆம் ஆண்டில், அவர்கள் குடும்பம் கிபூட்ஸை விட்டு வெளியேறி டெல் அவிவ் நகரத்திற்கு குடியேறியது.

விருதுகளும் பெருமைகளும் 
 1981 இல், நடனத்திற்காக இசுரேல் அரசால் மாநிலத்தின் மிக உயர்ந்த பண்பாட்டுப் பெருமையாக கருதப்படும் இசுரேல் பரிசைப் பெற்றார்.

வெளியீடுகள் 
 ஆம் ரோக்கெட் ("ஒரு நடன மக்கள்"), 1964
 இஸ்ரேல் இன நடனம், 1982

மேற்கோள்கள்

வெளி இணைப்புகள் 
 குரிட் காட்மேனின் அனைத்து நடனங்களின் விவரங்கள்

இசுரேலிய மக்கள்
1897 பிறப்புகள்
1987 இறப்புகள்
நாட்டுப்புற நடனக் கலைஞர்கள்
ஜியோர்கோஸ் ப்ரோவியஸ்

ஜியோர்கோஸ் ப்ரோவியஸ் (    ) ஒரு கிரேக்க நடனக் கலைஞரும், நடிகரும், நடன இயக்குநரும் என பன்முக திறமை கொண்டவராவார், பிரபலமான கிரேக்க நாட்டுப்புற நடனமான சிர்தகியை மற்ற வகை கிரேக்க நடனங்களுக்கு சொந்தமான குறிப்பிட்ட கூறுகளைப் பயன்படுத்தி  உருவாக்கியவர் இவரே. 1964 ம் வெளியான சோர்பா என்ற கிரேக்கன் திரைப்படத்தில் இந்த நடன வகையான சிர்தகி ஆடப்பட்டு காட்சிப்படுத்தப்பட்டது. அதுமுதல் கிரேக்க நாட்டுப்புற நிகழ்ச்சிகளில் இவ்வகை நடனம் தவறாது ஆடப்பட்டு வருகிறது.

ஜியோர்கோஸ் ப்ரோவியாஸ், நான் உன்னை மட்டும் விரும்புகிறேன் (எசெனா மோனோ அகாபோ) (1970), பொய்யர்களின் அரசன் (1971) மற்றும் கிரேக்கத்திலிருந்து நீல மணிகள் (1967) ஆகிய திரைப்படங்களுக்காகவும் பரவலாக அறியப்படுகிறார்.

கலைப்படைப்புகள்

அங்கீகாரம் அளிக்கப்பட்ட படைப்புகள் 

 "அர்ஹிப்செஃப்டாரோக்கள்", 1971, நடன பயிற்சியாளராக வரவு வைக்கப்பட்டது
 "நான் உன்னை மட்டும் விரும்புகிறேன் (Εσένα μόνο αγαπώ)"  ( நான் உன்னை மட்டும் விரும்புகிறேன்), 1970, நடன நடனம்
 மேகமூட்டமான எல்லைகள், 1968, அவரே
 "எடைரியா தவ்மடன்", 1962, நடனக் கலைஞர்

அங்கீகாரம் அளிக்கப்படாத படைப்புகள் 

 சிர்தகி ("சோர்பாவின் நடனம்") சோர்பா என்ற கிரேக்கன் திரைப்படம் 
 ஞாயிற்றுக்கிழமைகளில் ஒருபோதும் இல்லை

மேற்கோள்கள்

மேலும் படிக்க 

 பனோஸ் ஜெரமனேஸ், வாசிலேஸ் லூம்ப்ரினெஸ் எழுதிய ஹெ ஸோ மௌ ஹெனா ட்ராகௌடி
 கி ஹோசோஸ் உபர்செயிஸ் தா உபர்ச்சோ..., கோஸ்டாஸ் பாலஹவுடிஸ்

நாட்டுப்புற நடனக் கலைஞர்கள்
பஹிரா

பஹிரா (Bagheera)  என்பது ஆதிக் ரவிச்சந்திரன் இயக்கத்தில் வெளிவந்த இந்தியத் தமிழ் திகில் திரைப்படமாகும். இப்படத்தில் பிரபுதேவா, அமேரா தஸ்தர், ரம்யா நம்பீசன், சனனி, காயத்ரி, சோனியா அகர்வால், சஞ்சிதா செட்டி, சாக்‌ஷி அகர்வால் ஆகியோர் முக்கியக் கதாபாத்திரங்களில் நடித்திருந்தனர். சாய் குமார் மற்றும் நாசர் ஆகியோர் துணைக் கதாபாத்திரங்களில் நடித்திருந்தனர். இத்திரைப்படத்தை 2023 மார்ச்சு 3 அன்று வெளியிடப்பட்டது.

நடிகர்கள் 
 பிரபுதேவா - பஹிரா
 அமேரா தஸ்தர்
 ரம்யா நம்பீசன்
 சனனி
 காயத்ரி
 சோனியா அகர்வால்
 சஞ்சிதா செட்டி 
 சாக்‌ஷி அகர்வால்
 சாய் குமார் 
 நாசர்
 ஜி. எம். குமார்
 கலைராணி
 யுவராணி
 கோபிநாத் ரவி
 கின்னஸ் பக்ரு
 யாசிகா ஆனந்த் - சிறப்புத் தோற்றம்

தயாரிப்பு 
கோவிட்-19 பெருந்தொற்று முன்பே படத்தின் தயாரிப்பு தொடங்கப்பட்டது. படத்தின் முதல் பார்வை விளம்பர தட்டி 2020 பெப்ரவரி 14 அன்று வெளியிடப்பட்டது  தொற்றுநோய் காரணமாக படத்தின் தயாரிப்பு நிறுத்தப்பட்டது. ஆனால் அரசாங்கம் அனுமதி வழங்கிய பிறகு படப்பிடிப்பு மீண்டும் தொடங்கியது. படத்தின் ஒரு நிமிட நீளம் கொண்ட முன்னோட்டம் 2021 பெப்ரவரி 19 அன்று வெளியிடப்பட்டது. படத்தின் இரண்டு நிமிட நீளம் கொண்ட முன்னோட்டம் 2021 அக்டோபர் 8 அன்று வெளியிடப்பட்டது  படம் முதலில் 2022 இல் வெளியிட திட்டமிடப்பட்டது, ஆனால் அது ஒத்திவைக்கப்பட்டது. மேலும் 2023 மார்ச்சு 3 அன்று திரையரங்குகளில் வெளியிடப்படும் என்று பிரபுதேவாவால் இன்ஸ்ட்டாகிராம் இல் அதிகாரப்பூர்வமாக அறிவிக்கப்பட்டது.

பாடல்கள் 

இப்படத்தின் இசையமைப்பாளர் கணேசன் சேகர்.

திரைப்பட வெளியீடு

திரையரங்க வெளியீடு 
இத்திரைப்படம் 2023 மார்ச்சு 3 அன்று திரையரங்குகளில் வெளியிட திட்டமிடப்பட்டது.

முகப்பு ஊடகம் 
இத்திரைப்படத்தின் ஒளிபரப்பு உரிமையினை சன் தொலைக்காட்சிக்கும், படத்தின் இணைய வழி ஒளிபரப்பு உரிமையினை சன் நெக்ட்ஸ்க்கும் விற்கப்பட்டது.

மேற்கோள்கள்

வெளி இணைப்புகள் 
 ஐ.எம்.டி.பி இணையத்தளத்தில் பஹிரா

இந்தியத் தமிழ்த் திரைப்படங்கள்
2023 தமிழ்த் திரைப்படங்கள்
முதிய சூனியக்காரி

தி ஓல்ட் விட்ச் என்பது ஜோசப் ஜேக்கப்ஸ் தனது 1894 புத்தகமான மோர் இங்லிஷ் ஃபேரி டேல்ஸில் சேகரித்த ஒரு ஆங்கில விசித்திரக் கதையாகும் . ரூத் மானிங்-சாண்டர்ஸ் எழுதிய எ புக் ஆஃப் விட்ச் மற்றும் ஆலன் கார்னரின் பிரித்தானிய ஃபேரி டேல்ஸ் புத்தகத்திலும் இது சேர்க்கப்பட்டுள்ளது.

இது ஆர்னே-தாம்சன் கதை வகை 480 - கனிவான மற்றும் இரக்கமற்ற பெண்கள் வகையைச் சேர்ந்தது. இவ்வகையைச் சேர்ந்த மற்ர கதைகள் ஃப்ராவ் ஹோலே, ஷிடா-கிரி சுஸூமே, வைரங்கள் மற்றும் தேரைகள், மதர் ஹுல்டா, ஃபாதர் ஃப்ரோஸ்ட், தி திரீ லிட்டில் மென் இன் தி வூட், தி திரீ லிட்டில் மென் இன் தி வுட், தி திரீ ஹெட்ஸ் இன் தி கிணற்று மற்றும் தி டூ கேஸ்கெட்ஸ் ஆகியவையாகும். இலக்கிய வகைகளில் தி திரீ ஃபேரிஸ் மற்றும் அரோர் மற்றும் ஐமி ஆகியவை அடங்கும்.

சுருக்கம் 
ஒரு தம்பதியருக்கு இரண்டு மகள்கள் இருந்தனர். ஆனால் அவர்களின் தந்தைக்கு வேலை இல்லை. மகள்கள் தங்கள் அதிர்ஷ்டத்தைத் தேட விரும்பினர். அதில்; ஒரு மகள் சேவை செய்யப் போவதாகக் கூறினாள். ஒரு இடம் கிடைத்தால் அவளால் முடியும் என்று அவளுடைய அம்மா சொன்னார்.

மகள் தேடினாள். ஆனால் எதையும் கண்டுபிடிக்க முடியவில்லை. இறுதியில் ரொட்டி நிறைந்த அடுப்பினைக் கண்டாள். ரொட்டி அதை வெளியே எடுக்குமாறு சிறுமியிடம் கெஞ்சியது. அவள் கீழ்ப்படிந்தாள். சிறுமி தொடர்ந்து ஒரு பசுவிடம் வந்தாள். அது தான் பாலைக் கறக்குமாறு கெஞ்சியது. ஒரு ஆப்பிள் மரம் அவளிடம் கெஞ்சி அவளைத் தன் ஆப்பிள்களை அசைக்கச் செய்தது.

அவளது தேடலைத் தொடர்ந்து, சிறுமி ஒரு முதிய சூனியக்காரியின் வீட்டிற்கு வந்தாள். வயதான சூனியக்காரி அவளை வீட்டைச் சுத்தம் செய்ய வைத்தாள். ஆனால் புகைபோக்கியைப் பார்க்க வேண்டாம் என்று அவளைத் தடை செய்தாள். ஒரு நாள், அவள் அதைச் செய்தாள். பணப் பைகள் கீழே விழுந்தன. உடனே அந்த பெண் அவைகளைத் தூக்கிகொண்டு தப்பி ஓடினாள்.

சிறுமி செய்ததை உணர்ந்த முதிய சூனியக்காரி அவளை துரத்தினாள். ஒவ்வொரு முறையும் வயதான சூனியக்காரி அவளைப் பிடிக்க நெருங்க, ஆப்பிள் மரமும் பசுவும் அவளை தடுத்தன. சிறுமி அடுப்புக்கு வந்தபோது, அது அவளை பின்னால் மறைத்து, வயதான சூனியக்காரியை ஏமாற்றி, அவளை நீண்ட நேரம் சிக்க வைத்தது. அந்தப் பெண் தனக்குக் கிடைத்த பணப் பையைப் பயன்படுத்தி ஒரு பணக்காரனை மணந்தாள்.

அவளுடைய சகோதரி அதையே முயற்சி செய்ய முடிவு செய்தாள். ஆனால்  அடுப்பு, மாடு மற்றும் ஆப்பிள் மரத்திற்கு உதவ மறுத்துவிட்டாள். அவள் பணத்தைத் திருடியபோது, ஆப்பிள் மரம் அவளை மறைக்க மறுத்தது, வயதான சூனியக்காரி அவளைப் பிடித்து, அடித்து, பணப் பையைத் திரும்பப் பெற்றாள்.

மேலும் பார்க்கவும் 

 மேஜிக் ஸ்வான் கீஸ்
 பேரீச்சம்பழத்துடன் விற்கப்பட்ட சிறுமி
 காதல் மன்னன்
 கல்லோ மற்றும் பூதங்கள்

குறிப்புகள் 

நாட்டுப்புறக் கதைகள்
பாலநாகம்மா (1942 திரைப்படம்)

பாலநாகம்மா (Bala Nagamma) 1942 இல் வெளியான ஒரு தெலுங்குத் திரைப்படம். இத்திரைப்படத்தின் இயக்குநர் சி. புல்லையா மற்றும் தயாரிப்பாளர் சுப்பிரமணியம் சீனிவாசன் ஆவர். பாலநாகம்மா திரைப்படைக்கதை மிகவும் பிரபலமான புர்ரகதைகளுள் ஒன்றாகும். ஜெமினி ஸ்டியோவால் தயாரிக்கப்பட்டத் துவக்ககால வெற்றிபெற்ற தெலுங்குத் திரைப்படங்களுள் இதுவும் ஒன்று. இத்திரைப்படத்தில் மூன்று பாடல்கள் இடம்பெற்றுள்ளன.
இப்படம் தமிழிலில் மறுஆக்கம் செய்யப்படவில்லை. ஆனால் அதே ஜெமினி ஸ்டியோவால் இந்தியில் மதுபாலாவின் நடிப்பில் 1954 இல் மறுஆக்கம் ("பகுத் தின் குவே") செய்யப்பட்டது. இதே திரைப்படம் 1959 ஆம் ஆண்டில் இதே தலைப்பில் வேதாந்த ராகவய்யா இயக்கத்தில் மீண்டும் வெளியானது.

கதை
இக்கதை, பாலநாகம்மா என்ற இளவரசியைப் பற்றியது. நவபோஜராஜு என்ற அரசரின் மனைவியான ராணி புலலட்சுமி, ஜடாக முனிவரிடம் குழந்தைப்பேறு வேண்டிக்கொள்ள அவரது வாழ்த்துகளினால் அவளுக்கு ஏழு குழந்தைகள் பிறக்கின்றன. அவற்றுள் கடைசிக் குழந்தைதான் பாலநாகம்மா (காஞ்சனமாலா). அவளை கார்யவார்தி ராஜு என்பருக்குத் திருமணம் செய்து தருகின்றனர். ஆனால் அவளை மாயால மாரதி (கோவிந்தராஜுலு சுப்பாராவ்) என்பவன் கடத்திச் சென்று நாகுள்ளபுடி காட்டு என்ற இடத்திலுள்ள குகையொன்றில் நாயாக மாற்றி அடைத்துவைத்து விடுகிறான். அங்கு அவன், அவளைக் கட்டாயத் திருமணம் செய்துகொள்ள முயற்சிசெய்ய, அவள் சில விரதங்களும் பூசைகளும் செய்யவேண்டும் எனக்கூறி காலம் கடத்துகிறாள். இவ்வாறாக அக்குகையிலேயே அவள் 14 ஆண்டுகாலம் அடைபட்டுக் கிடக்கிறாள். இச்சமயத்தில் மாயால மாரதியின் மனைவி ராணி சங்கு (புஷ்பவல்லி) பாலநாகம்மாவின் மீது பொறாமை கொள்கிறாள். பாலநாகம்மாவின் மகன் பாலவார்தி ராஜு வளர்ந்தபின் தனது அன்னைக்கு நேர்ந்ததை அறிந்துகொள்கிறான். தனது தாயைக் கடத்தி அடைத்து வைத்திருக்கும் குகைக்குப் பூ விற்கும் தம்பலி பெடி என்ற பென்ணின் பேரனாக நடித்து அங்கு சென்று மாயால மாரதியைத் தோற்கடித்துத் தன் தாயை மீட்கிறான்.

நடிகர்கள்

ஆண் நடிகர்கள்
கோவிந்தராஜுலு சுப்பாராவ்-மாயாள மாரதி
பந்த கனகலிங்கேஸ்வர ராவ்-கார்யவார்தி ராஜு
பலிஜெபல்லி லட்சுமிகாந்தக் கவி-நவபோஜ ராஜு
சிறுவன் விஸ்வம்-பாலவார்தி ராஜு
பொடில வெங்கட கிருஷ்ணமூர்த்தி-ராமவார்தி ராஜு
[[இரேலங்கி (நடிகர்)|இரேலங்கி வெங்கடராமையா-கோத்வால் ராம சிங்
இலங்கா சத்தியம்
வி.லட்சுமிகாந்தம்-சோதிடர் 
கார்ர சூர்யநாராயணா-புலி ராஜு
பெண் நடிகர்கள்
காஞ்சனமாலா-பாலநாகம்மா
புஷ்பவல்லி-ராணி சங்கு 
பெல்லாரி லலிதா-புலலட்சுமி
கமலா தேவி
சீத்தாபயம்மா-துர்கா
இரத்தினமால
அஞ்சனி பாய்
சரசுவது (இள பாலநாகம்மா)
கமலா
கமலாகுமாரி

வரவேற்பு 
திரைப்பட வரலாற்றாளர் ராண்டார் கையின் கூற்றின்படி இத்திரைப்படம்  இலாபம் ஈட்டியது.

மேற்கோள்கள்

வெளியிணைப்புகள் 

Balanagamma at Cinegoer.com
Watch BalaNagama At Basthi.com
Bala Nagamma at The Hindu/Cinema Plus
List of Copyright violators reported

1942 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
சதி சாவித்திரி (1933 திரைப்படம்)

சதி சாவித்திரி (Sati Savitri) 1933 ஆம் ஆண்டில் வெளியான இந்தியத் தெலுங்குப் புராணத் திரைப்படமாகும். மைலாவரம் பால பாரதி சமாஜ அமைப்பின் மேடைநாடகத்தை அடிப்படையாகக் கொண்டது. இத்திரைப்படத்தின் இயக்குநர் சி. புல்லையா. கொல்கத்தாவில்  செலவீட்டில் கிழக்கிந்திய திரைப்படத்துறை நிறுவனத்தால் முதன்முதலாகத் தயாரிக்கப்பட்டது. வெற்றிப்படமாக அமைந்த இத்திரைப்படம், இரண்டாவது வெனிசு பன்னாட்டுத் திரைப்படவிழாவில் சிறப்பு விருதினைப் பெற்றது. இது, மகாபாரதக் கிளைக்கதையான சத்தியவான் சாவித்திரியின் கதையாகும். புராணத்தின்படி இளவரசி சாவித்திரி (தாசரி இராமதிலகம்) இளவரசன் சத்தியவானை அவன் ஓராண்டுக்குள் இறந்து விடுவான் என்ற சாபமுள்ளவன் என அறிந்தும் மணக்கிறாள். பின்னர் அவள் எமனுடன் (வெமுரி காகய்யா) போராடித் தன் கணவன் உயிரை மீட்கிறாள்.

கதை
ஒரு காலத்தில் அசுவபதி என்ற அரசன் மத்ரா நாட்டை ஆண்டு வந்தான். அவன் மாளவி என்ற ராணியை மணந்தான். வெகுகாலத்திற்கு அவர்களுக்குக் குழந்தைப்பேறு இல்லை. பின்னர் அவர்களது குலதெய்வமான சாவித்திரியை வேண்டிக்கொண்டதன் பலனாக அவர்களுக்கு ஒரு பெண்மகவு பிறந்தது. அவளுக்குச் சாவித்திரி என்று பெயரிட்டு வளர்த்தனர். அவள் தன் தோழி வாசந்திகாவுடன் விளையாடிக்கொண்டு அரண்மனையிலும் வனத்திலுமாகச் சுற்றித் திரிந்தாள். அவள் கனவில் அடிக்கடி தோன்றிய ஒரு அழகான ஆண்மகனைப் பற்றித் தோழியிடம் கூறிவந்தாள்.

ஒரு நாள் அவள் வளர்த்து வந்த மான் தப்பி காட்டிற்குள் ஓடிவிட்டது. அதனைத் தேடி சாவித்திரியும் அவளது தோழியும் காட்டிற்குள் சென்றனர். அங்கு அவர்களது மானை சத்தியவந்தன் என்ற இளவரசன் பிடித்து வைத்திருப்பதைக் கண்டனர். தனது கனவில் வந்த ஆண்மகன் அவன்தான் என்று சாவித்திரி வாசந்திகாவிடம் கூறினாள். மானை மீட்டுக்கொண்டு அரண்மனைக்குத் திரும்பிய சாவித்திரியால் சத்தியவந்தனை மறக்க முடியவில்லை. அவன் உருவத்தை ஓவியமாகத் தீட்டி அதனை வணங்கி வந்தாள்.

சாவித்திரியின் பெற்றோர் அவளுக்குத் திருமணம் செய்ய முடிவுசெய்தனர். அவர்களது அரண்மனைக்கு வந்த நாரதர், சாவித்திரியை சத்தியவந்தனுக்கு திருமணம் செய்துதரும்படிக் கூறினார். திருமணமும் நடந்தது. தனது கணவன் விரைவில் இறந்துவிடுவான் என்பதை நாரதர் வாயிலாக அறிந்த சாவித்திரி, அவனைக் ஒருநொடியும் பிரியாமல் கூடவே இருந்து அவனை கவனித்துக் கொண்டாள்.

அவன் இறப்புக்கு மூன்று நாட்களுக்கு முன், சாவித்திரி விரதமிருந்தாள். அதன்பிறகு ஒருநாள் அவர்கள் காட்டுக்குள் சென்றிருந்தனர். அங்கு நண்பகலில் சூரியன் உச்சியிலிருந்தபோது சத்தியவான் தனக்குத் தலைவலிக்கிறது எனக்கூறி கீழே விழுந்தான். அப்போது எமன் தனது எருமை வாகனத்தின் மீதமர்ந்து வந்து சத்தியவந்தன் உயிரைப் பறித்துக்கொண்டு செல்லலானான். அதைக்கண்ட சாவித்திரி எமனிடம் தன் கணவன் உயிரைத் திருப்பிக் கொடுத்துவிடுமாறு கேட்டாள். அவனைப் பின்தொடர்ந்து சென்று அவனிடம் வாதிட்டாள். எமன் எவ்வளவோ அவளைப் பயமுறுத்தியும் நரகத்தின் பயங்கரக் காட்சிகளை எடுத்துச் சொல்லியும் அவள் அசரவில்லை. அவளது தீவிரமான அன்பைக் கண்டு மகிழ்ந்த எமன் அவளுக்குப் பல வரங்களை அளித்தான். அதிலொன்றாக அவளுக்கு மகப்பேறினையும் அவர்களது நாட்டுக்கு வாரிசையும் தருவதாகக் கூறிவிட்டான்.

வரவேற்பு
இத்திரைப்படம் நல்ல வெற்றிபடமாக அமைந்து வணிகரீதியாக நல்ல லாபத்தைக் கொடுத்தது. மேலும் வெளியீட்டாளர்களின் பங்காக 1,00,000 ரூபாய்க்கு மேலாகக் கிடைத்த முதல் தெலுங்குத் திரைப்படம் என்ற சிறப்பையும் பெற்றது.

மேற்கோள்கள்

வெளி இணைப்புகள் 
 

1933 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
கஜன் (திருவிழா)

கஜன் அல்லது சிவகஜன் என்பது இந்திய மாநிலமான மேற்கு வங்கத்தில் கிராமப்புறங்களில் கொண்டாடப்படும் ஒரு நாட்டுப்புற திருவிழாவாகும் . இது சிவன், நீல் மற்றும் தர்மராஜ் போன்ற தெய்வங்களுடன் தொடர்புடையது . மேலும் சைத்ரா மாதத்தின் கடைசி நாளான (ஏப்ரல் 14) சைத்ரா சங்கராந்தியின் போது நடைபெறும் கொண்டாட்டத்தின் மையமாக இந்து கடவுள்களான சிவனும் பார்வதியும் உள்ளனர், அதைத் தொடர்ந்து பொய்லா பைசாக் அல்லது பெங்காலி புத்தாண்டு வருகிறது. இந்நிகழ்ச்சியில், கிராம மக்கள் தங்கள் பாவங்களுக்குப் பரிகாரம் செய்து, வரவிருக்கும் ஆண்டில் அமோக விளைச்சலுக்கும்  தெய்வீக ஆசீர்வாதங்களைப் பெறவும் மேற்கு வங்காளம், திரிபுரா மற்றும் அஸ்ஸாமிலும் கொண்டாடப்படும் மூன்று நாள் திருவிழா, மனதை மயக்கும் "சரக்" போன்ற சில சடங்குகளுடன் முடிவடைகிறது இந்த விழாவில் பங்கேற்பவர்கள் சன்னியாசி அல்லது போக்டோ என்று அழைக்கப்படுகிறார்கள். சரக் அல்லது கஜனின் ஆரம்ப வரலாற்றைக் கண்டறியும் திட்டவட்டமான தகவல்கள் எதுவும் கிடைக்கப்பெறவில்லை. பௌத்தம் வீழ்ச்சியடைந்த காலகட்டத்தில் வங்காளத்தில் தஞ்சமடைந்த பௌத்த பிக்குகள், இந்து மதத்திற்கு மாறி, தவம் மற்றும் துறவறச் சடங்குகளை நாட்டுப்புறங்களில் கொண்டு வந்ததாக சில வரலாற்றாசிரியர்கள் கருத்து தெரிவிக்கின்றனர். இந்த பண்டிகையின் மையக் கருப்பொருள்  வலி, பக்தி மற்றும் தியாகம் மூலம் கடவுளைத் திருப்திப்படுத்தி அவர்களின் அருளைப் பெறுவதாகும்.

சொற்பிறப்பியல் 
பெங்காலியில் கஜன் என்ற சொல் கர்ஜன் அல்லது கர்ஜனை என்ற வார்த்தையிலிருந்து வந்தது, இது சன்னியாசிகள் (துறவிகள்) பண்டிகைகளின் போது வெளியிடும் குலவை சத்தத்தின் காரணமாக வந்திருக்கலாம். மாற்றாக, கஜன் என்ற சொல் இரண்டு சொற்களின் பகுதிகளின் கலவையாகக் கருதப்படுகிறது - கிராம் (கிராமம்) மற்றும் ஜனசதரன் (சாதாரண நாட்டுப்புறம்) ஆகிய வார்த்தைகளின் கலவையாகக் கூட வந்திருக்கலாம். இந்த வகையில் கஜன் என்பது கிராம மக்களின் நாட்டுப்புற திருவிழாவாகும்.

முக்கியத்துவம் 
சிவனின் கஜனில் சிவன் ஹரகாளியை இந்த நாளில் திருமணம் செய்து கொள்கிறார். சன்னியாசிகள் பர்ஜாத்ரியை (மணமகன் வீட்டு கொண்டாட்டத்தை) உருவாக்குகிறார்கள். தர்மத்தின் கஜனில் தர்மதாகூர் பங்குரா மாவட்டம் அல்லது முக்தியில் காமினி-காமாக்யாவை மணந்தார். கஜன் திருவிழா பற்றிய சமீபத்திய ஆய்வுகள்: 1) நிக்கோலஸ், ஆர். ரைட்ஸ் ஆஃப் ஸ்பிரிங். வங்காள கிராமத்தில் கஜன் . புது தில்லி: குரோனிகல் புக்ஸ், 2008; மற்றும் 2) ஃபெராரி, FM குற்றவாளிகள் மற்றும் பெருமைமிக்க பெண்கள். பெங்காலி திருவிழாவில் பாலினத்தை பேச்சுவார்த்தை நடத்துதல் . கல்கத்தா மற்றும் லண்டன்: சீகல், 2010.

கொண்டாட்டம்
கஜன் சன்யாசிகள், வர்ணம் பூசப்பட்ட முகங்கள் மற்றும் ஆடைகளுடன், கொல்கத்தா தெருக்களில் சில தசாப்தங்களுக்கு முன்பு வரை  கஜனர் கானைப் பாடி வந்துள்ளனர். இவ்வழக்கம் தற்போது காணப்படவில்லை.  
சரக் பூஜையின் மரபுகளில் சரக் அல்லது கஜாரி மரத்தை வணங்குவதும், பக்தர்கள் தவம் செய்யும் செயலாக கொக்கிகள் அல்லது நீண்ட ஊசிகள் போன்ற கூர்மையான பொருட்களைக் கொண்டு தங்களைத் தாங்களே குத்திக்கொள்வதும் அடங்கும்.
கஜனின் மிகவும் சுவாரஸ்யமான பகுதி ஆடைகள். பக்தர்கள் கடவுள் மற்றும் அவர்களின் துணைவியார் போல் வேடமிட்டு பாடி ஆடுவார்கள் அல்லது புராணக் கதைகள் தொடர்பான சிறு நடன நாடகங்களையும் நடத்துகிறார்கள்,

கண்காட்சிகள் 

கஜன் கொண்டாட்டத்துடன் தொடர்புடைய பல்வேறு கண்காட்சிகள் ஆங்காங்கே திறந்தவெளிகளில் அமைக்கப்பட்டு நடைபெறும்..

மேற்கோள்கள் 

இந்து சமய விழாக்கள்
நாட்டுப்புறக் கலைகள்
நாட்டுப்புறவியல்
மேற்கு வங்காள திருவிழாக்கள்
சமூக வளர்ச்சிகான ஆய்வு மையம்

சமூக வளர்ச்சிக்கான ஆய்வு மையம் ( Centre for the Study of Developing Societies ) என்பது சமூக அறிவியல் மற்றும் மானுடவியலுக்கான இந்திய ஆராய்ச்சி நிறுவனம் ஆகும். இது 1963 ஆம் ஆண்டு இரசினி கோத்தாரியால் நிறுவப்பட்டது.  இது பெரும்பாலும் இந்திய சமூக அறிவியல் ஆராய்ச்சிக் கழகத்தால் வழங்கப்படும் நிதியால் இயங்குகிறது. இது புது தில்லியில், தில்லி பல்கலைக்கழகத்திற்கு அருகில் அமைந்துள்ளது.

கண்ணோட்டம் 
கோத்தாரி 1963 இல் சிஎஸ்டிஐயை தொடங்குவதற்காக தேசிய சமூக மேம்பாட்டு நிறுவனத்தின் உதவி இயக்குநர் பதவியை விட்டு விலகினார். இது துவக்கத்தில் தில்லியில் உள்ள இந்திரபிரஸ்தா தோட்டத்தில் உள்ள இந்திய வயது வந்தோருக்கான கல்வி சங்கத்திற்கு (ஐஏஇஏ) சொந்தமான கட்டிடத்தில் இயங்கியது. சிஎஸ்டிஎஸ் பின்னர் 1966-1967 இல் அதன் தற்போதைய இடத்திற்கு மாற்றப்பட்டது.

நூலகம் 
சிஎஸ்டிஎஸ்சில் உள்ள நூலகம் ஐஏஇஏவின் அடித்தளத்தில் ஒரு சில புத்தக அலமாரிகளுடன் தொடங்கப்பட்டு 1970 இல் முழுமையான ஒரு நூலகமாக வளர்ந்தது. இதில் முதன்மையாக சமூக அறிவியல் மற்றும் மனிடவியல் துறையில் ஆராய்ச்சி மற்றும் உயர் கற்றலுக்கான நூல்கள் உள்ளன. இந்த சேகரிப்பில் சுமார் 29,000 புத்தகங்கள் மற்றும் 5,000 இதழ்கள் மற்றும் சிறிய அளவிலான அறிக்கைகள் மற்றும் கையேடுகள் உள்ளன. 130க்கும் மேற்பட்ட இதழ்கள் தொடர்ந்து பெறப்படுகின்றன. சமகால கருப்பொருள்கள் தவிர, இந்த நூலகத்தில் ஆசியா, ஆப்பிரிக்கா, ஆயுதப் போட்டி,  அமைதி இயக்கம், அறிவியல் ஆய்வுகள், சூழலியல், சுற்றுச்சூழல், மனித உரிமைகள் பற்றிய படைப்புகளின் தொகுப்புகள் உள்ளன. இலக்கியம் உள்ளிட பரந்த அளவிலான துறைகளை உள்ளடக்கிய இந்தி புத்தகங்களின் தனி தொகுப்பு உள்ளது. நூல் சேகரிப்பு பட்டியல் கணினிமயமாக்கப்பட்டுள்ளது மேலும் மையத்தில் உள்ள எந்த கணினி மூலமாகவும் பட்டியலை அணுகலாம். சிஎஸ்டிஎஸ் நூலகம் டெவலப்பிங் லைப்ரரிஸ் நெட்வொர்க் மற்றும் சமூக அறிவியல் நூலக வலையமைப்பில் உறுப்பினராக உள்ளது.

தரவு அலகு 
சிஎஸ்டிஎஸ் தரவுப் பிரிவு, 1965 இல் நிறுவப்பட்டது. நான்கு தசாப்தங்களுக்கும் மேலாக அரசியல் நடத்தை மற்றும் அணுகுமுறைகள் பற்றிய கணக்கெடுப்பு தரவுகள் காப்பகம் பராமரிக்கப்படுகிறது. அலகில் பல இரண்டாம் நிலை தரவுத் தொகுப்புகளையும் சேகரிக்கபட்டுள்ளது, குறிப்பாக இந்தியாவின் தேர்தல்கள் குறித்த தரவுகள் உள்ளன.

திட்டங்கள் 
மையத்தில் உள்ள திட்டங்களில் பின்வருவன அடங்கும்:

 ஒப்பீட்டு ஜனநாயகத்திற்கான லோக்நிதி திட்டம் 
 சாராய் திட்டம் 
 இந்திய மொழி திட்டம்

குறிப்புகள்

வெளி இணைப்புகள் 

 

தில்லியில் உள்ள ஆய்வுக் கழகங்கள்
கர்பி இளைஞர் பண்டிகை

கர்பி இளைஞர் பண்டிகை என்பது வடகிழக்கு இந்திய மாநிலமான அஸ்ஸாமில் உள்ள கிழக்கு மற்றும் மேற்கு கர்பி அங்லோங் மாவட்டம் மற்றும் பிற மாவட்டங்களில் வசிக்கும் கர்பி மக்களால் கொண்டாடப்படும் ஆண்டு விழா ஆகும். வடகிழக்கு இந்தியாவின் பல்வேறு மாநிலங்களில் வாழும் பிற பழங்குடியினரும் அவ்வப்போது இணைந்து கொண்டாடபடும் இந்த கலாச்சார திருவிழா இந்தியாவின் பழமையான இன விழாவாக கருதப்படுகிறது. இவ்விழாவை கர்பி கலாச்சார சங்கம் (KCS) ஒருங்கிணைத்து நடத்தி வருகிறது. இவ்விழா கர்பி ரிசோ-நிம்சோ ரோங் அஜே என்று கற்பி மொழியில் அழைக்கப்படுகிறது.

ஆண்டு விழா 
இந்தியாவின் அஸ்ஸாம் மாநிலத்தின் கர்பி அங்லாங் மாவட்டத்தில் உள்ள திபு நகரில் உள்ள தரலாங்சோவில் உள்ள கர்பி மக்கள் மையத்தில் (கேபிஎச்) ஒவ்வொரு ஆண்டும் பிப்ரவரி 15-19 தேதிகளில் இவ்விழா நடத்தப்படுகிறது.இத்திருவிழா பொதுவாக ஒரு வாரம் நடைபெறும். இதில் பாரம்பரிய இசை மற்றும் நடன நிகழ்ச்சிகள், விளையாட்டு போட்டிகள் மற்றும் கலாச்சார கண்காட்சிகள் போன்ற பல்வேறு கர்பி கலாச்சார செயல்பாடுகளை உள்ளடக்கியது. கர்பி மக்கள் ஒன்று கூடி தங்கள் அடையாளத்தைக் கொண்டாடுவதற்காகவும் , கர்பி சமூகத்தின் கலாச்சாரத்தைப் பற்றி பிற இனக்குழுக்கள் அறிந்து கொள்ளவும் அதன் முக்கியத்துவத்தை உணர்த்தவும் இவ்விழா கொண்டாடப்படுகிறது.

மண்டல திருவிழாக்கள் 
ஜோனல் கர்பி இளைஞர் விழா (ZKYF) எனப்படும் சிறிய திருவிழாக்கள் அந்தந்த பகுதிகளில் இலையுதிர்காலத்தின் பிற்பகுதியில், திபு நகரில் உள்ள தரலாங்சோவில் நடைபெறும் வருடாந்திர திருவிழாவிற்கு முன்பதாக,  கொண்டாடப்படுகின்றன.

காட்சியகம்

மேற்கோள்கள்

வெளி இணைப்புகள் 

 கர்பி இளைஞர் விழா 2021 (நீங்கள் தெரிந்து கொள்ள வேண்டிய அனைத்தும்)

அசாமிய விழாக்கள்
அசாம் மாவட்டங்கள்
கர்பி ஆங்கலாங்கு மாவட்டம்
யந்த்ரோதரகா அனுமன் கோயில், அம்பி

யந்த்ரோ தரகா அனுமன் கோயில் ( பிராணதேவன் கோயில் என்றும் அழைக்கப்படுகிறது) (Yantrodharaka Hanuman Temple also known as Pranadeva Temple)) என்பது இந்தியாவின் கர்நாடகத்தின் அம்பி நகரில் அனுமனுக்காக அமைந்துள்ள ஒரு கோயிலாகும். யந்த்ரோதாரக அனுமனின் கோயில் மத்துவ துறவியான வியாசதீர்த்தரால் பாடப்பெற்ற தலமாகும். அனுமன் கோயிலுக்கு அருகில் இராமருக்கான கோதண்டராமர் கோயில் உள்ளது. இது இந்த இடத்தில் இராமரும், அனுமனும் இணைந்ததற்கு சான்றாக உள்ளது. கர்நாடக மாநிலம் அம்பியில் துங்கபத்ரை ஆற்றங்கரையில் ஒரு குன்றின் உச்சியில் இக்கோயில் அமைந்துள்ளது. சீதையைத் தேடிவந்த இராமர் அனுமனை முதன்முதலாக இங்குள்ள மால்யவன மலையில் சந்தித்ததாக தொன்மங்கள் கூறுகின்றன.

அமைவிடம் 
இந்தக் கோயில் அம்பி தொடருந்து நிலையத்திலிருந்து 10 கிலோமீட்டர் தொலைவிலும், பெங்களூரிலிருந்து 341 கிலோமீட்டர் தொலைவிலும் அமைந்துள்ளது. கோயில் ஒரு குன்றின் மீது அமைந்துள்ளது. இந்தக் குன்று துங்கபத்திரை ஆற்றின் கரையில் அமைந்துள்ளது. குன்றின் உச்சியில் அமைந்துள்ள கோயிலுக்குச் செல்ல 575 படிகள் ஏறவேண்டும்.

மூலவர் 
இந்தக் கோயியில் கருங்கல் பாறையில் அனுமன் புடைப்புச் சிற்பமாக உள்ளார். அதில் யந்திரம் எனப்படும் ஸ்ரீசக்கரத்தின் மையத்தில் பத்மாசனம் நிலையில் அனுமன் காட்சியளிக்கிறார். அவரது வலது கை வியாக்யானமுத்திரையிலும் இடது கை தியானமுத்திரையிலும் உள்ளது. அவர் உடலில் கிரீடமகுடம் மற்றும் பிற வழக்கமான ஆபரணங்களை அணிந்துள்ளார். கோயிலின் கருவறையைச் சுற்றி வெளியே உள்ள ஒரு வட்டத்தில் 12 குரங்குகள் ஒன்றின் வாலை ஒன்று பிடித்தபடி முதுகைகாட்டியபடி உள்ள யந்திர சிற்பம் உள்ளது. இது  வியாசதீர்த்தர் அனுமனின் அருள் வேண்டி 12 நாட்கள் செய்த பூசையை குறிப்பிடுவதாக உள்ளது.

வியாசராஜாவினால் சிலை நிறுவப்படல் 
யந்த்ரோ தரகா அனுமன் சிலை வியாசதீர்த்தரால் அமைக்கபட்டது. மேலும் வியாசராஜர் இந்த இறைவன் மீது யந்த்ரோதாரக “அனுமன் தோத்திரம்” என்று ஒரு சிறிய பாடலையும் இயற்றியுள்ளார்.

குறிப்புகள்

வெளி இணைப்புகள் 
About Yantrodharaka Hanuman Temple, Hampi
ஆஞ்சநேயர் கோயில்கள்
அம்பி (கர்நாடகம்)
மாதங்கள் (விசித்திரக் கதை)

மாதங்கள் - தி மந்த்ஸ் என்பது ஒரு இத்தாலிய இலக்கிய விசித்திரக் கதையாகும், இதை கியாம்பட்டிஸ்டா பாசில் தனது 1634 ஆம் ஆண்டு படைப்பான பென்டமெரோனில் எழுதினார்.

சுருக்கம் 
சியானே மற்றும் லிசே சகோதரர்களில் சியானெ பணக்காரர் மற்றும் லிசே ஏழை. லிசே உலகத்தைச் சுற்ற புறப்பட்டார். அவர் ஒரு சத்திரத்தில் பன்னிரண்டு இளைஞர்களைச் சந்தித்தார். அவர்கள் அவரை வரவேற்று, மாதங்களைப் பற்றி அவரிடம் கேட்டனர். அவை ஒவ்வொருவருக்கும் இடமும் நோக்கமும் இருப்பதாகவும், அவற்றை மறுசீரமைக்க விரும்புவது மக்களின் திமிர் என்றும் லிசே கூறினார். மார்ச் மாதமான ஒரு இளைஞன் அது மிகவும் சுமையாக இருப்பதாக ஒருவர் அவரிடம் கூறினான்; அது வசந்த காலத்தை முன்னெடுத்தது என்று அவர் பதிலளித்தார். மார்கழி மாதமான அந்த இளைஞன், அவனிடம் ஆசைகளை நிறைவேற்றும் கலசத்தை கொடுத்தான். அதன் மூலம், அவர் வீட்டிற்கு எளிதாக பயணம் செய்தார். மேலும் செழிப்பானவராக ஆனார்.

அவரது சகோதரர் அவரைப் பார்த்து பொறாமைப்பட்டார். மேலும் லிசே சத்திரம் மற்றும் பன்னிரண்டு இளைஞர்களைப் பற்றி அவரிடம் கூறினார். ஆனால் அவர்கள் எப்படிப் பேசினார்கள் என்பது பற்றி கூறவில்லை. சியானே அங்கு சென்று ஒரு சாட்டையைப் பெற்றார். அவர் அதைப் பயன்படுத்த முயன்றபோது, அவரது சகோதரர் வரும் வரை அது அவரைத் தாக்கியது. அதைத் தடுக்க கலசத்தைப் பயன்படுத்தினார். பின்னர் லிசே தனது அதிர்ஷ்டத்தை சியானேவுடன் பகிர்ந்து கொண்டார்.

வர்ணனை 
இந்தக் கதை ஒரு பொதுவான வடிவத்தைப் பின்பற்றுகிறது. ஒரு உடன்பிறந்தவர் ஒரு சக்தி வாய்ந்த மனிதரிடம் கண்ணியமாக நடந்துகொண்டு பரிசுகளைப் பெறுகிறார். இரண்டாவது உடன்பிறந்தவர் முரட்டுத்தனமாக நடந்துகொண்டு தண்டனையைப் பெறுகிறார். ஆனால் இதுபோன்ற பெரும்பாலான கதைகளில் ("வைரங்கள் மற்றும் தேரைகள் ", " அம்மா ஹல்டா ", " தி திரீ " ஹெட்ஸ் இன் தி வெல் ", " ஃபாதர் ஃப்ரோஸ்ட் ", அல்லது " தி டூ கேஸ்கெட்ஸ் ") உடன்பிறந்தவர்கள்கள் - கருணையுள்ள சகோத்ரிகள் மற்றும் கருணையற்ற   சகோதரிகள் என்ற ஆர்னே-தாம்சன் வகை 480ற்குக் கீழ் வருகிறார்கள்.

மேலும் பார்க்க 

</span> குழந்தைகள் இலக்கிய போர்டல்

 பன்னிரண்டு மாதங்கள்

வெளி இணைப்புகள் 

 மாதங்கள் 

விசித்திரக் கதைகள்
ஈ. வெ. கி. சுலோசனாசம்பத்

சுலேச்சனா சம்பத் (மறைவு:07 சூன் 2015)  என்பவர் இதேகா மூத்த தலைவர் ஈ. வெ. கி. சம்பத் மனைவியும், அதிமுகவின் மூத்த தலைவரும் ஆவார். இவரின் மகன் ஈ. வெ. கி. ச. இளங்கோவன் தற்பேதைய தமிழக சட்டமன்ற உறுப்பினரும், முன்னாள் இதேகா தமிழக கமிட்டி தலைவரும் ஆவார்.

அரசியல் வாழ்க்கை                                      
 எம். ஜி. ஆர் அவர்கள் அதிமுக கட்சி ஆரம்பித்து 1977 சட்டமன்றத் தேர்தலில் வெற்றி பெற்றதுக்கு பிறகு தனது அரசியல் சகாவும் பெரியார் வீட்டு பிள்ளை என்று செல்லமாக அழைக்க பெற்ற ஈ. வி. கே. சம்பத் அவர்களை தனது அதிமுக சார்பில் டெல்லி முகமாக நாடாளுமன்ற உறுப்பினராக நியமிக்க நினைத்த போது திரு சம்பத் அவர்கள் எதிர்பாராத மரணத்திற்கு பிறகு முதல்வர் எம்ஜிஆரின் வேண்டுகோளை ஏற்று திருமதி சுலோசனா சம்பத் அவர்களை அ.தி.மு.க.வில் இணைத்து கொண்டார் அதன் பிறகு தீவிர அரசியலில் ஈடுபட்டார்.
 அதன் பிறகு எம். ஜி. ஆர் முதல்வராக இருந்த போது அவரது ஆட்சியில் இவர் தமிழ்நாடு குடிசை மாற்று வாரிய தலைவராகவும் பின்,  தமிழ்நாடு சிறுதொழில் வளர்ச்சி கழகம்  நிறுவன தலைவராகவும் தமிழ் நாடு பாடநூல் கழகத் தலைவராகவும் சமூக நல வாரிய உறுப்பினராகவும் இருந்தார்.
 பின்பு முதல்வர் எம். ஜி. ஆர் மறைந்த போது இவர் அதிமுகவில் முதல்வராகும் தகுதியில் மூன்றாவது இடத்தில் இருந்தார். 
 அதன் பிறகு அதிமுகவில் ஜெயலலிதாவின் வருகைக்கு பின் இவருக்கு அதிமுகவின் அமைப்புச் செயலாளர்களில் ஒருவராக பதவி வழங்கப்பட்டது. 
 அதே போல் 2001 ஆம் ஆண்டு அதிமுக ஆட்சியில் முதல்வர் ஜெயலலிதா சொத்து குவிப்பு ஊழல் வழக்கில் சிறை செல்ல நேரிட்ட போது அதிமுகவில் இரண்டாவது இடத்தில் அதாவது முதல்வர் ஜெயலலிதாவிற்கு அடுத்த நிலையில் இருந்த போதும் தனக்கு வந்த முதல்வர் பதவியை ஏற்க மறுத்தார். 
 பின்பு முதல்வர் பதவிக்கு திரு. ஒ. பன்னீர்செல்வம் இடைக்கால முதல்வராக தேர்வானார். 
 பிறகு கடந்த 2013ல் அப்போதைய அதிமுக ஆட்சியில் முதல்வர் ஜெயலலிதாவிடம் பெரியார் விருது பெற்றார். அப்போது முதல்வர் ஜெயலலிதா அவர்கள் அவ்விருதை திருமதி. சுலோச்சனா சம்பத்க்கு வழங்கும் போது கட்டி அனைத்து முத்தம் கொடுத்தார் என்பது குறிப்பிடத்தக்க செய்தியாகும்.

மறைவு                                                             
 2015ல் நடந்த ஆர்.கே.நகர் இடைத்தேர்தல் முடிவுகள் வந்து போது இவர் மறைந்தார்.
 அந்த இடைத்தேர்தலில் வெற்றி பெற்ற அன்றைய தமிழக முதல்வர் ஜெயலலிதா இவர் மறைவிற்கு நேரிலே வந்து கண்ணீர் அஞ்சலி செலுத்தினார்.

குறிக்கோள்கள்
ஐஸ்வர்யா மேனன்

ஐஸ்வர்யா மேனன் (Iswarya Menon) என்பவர் ஒரு இந்திய நடிகை ஆவார், இவர் முக்கியமாக தமிழ்  மற்றும் தெலுங்கு படங்களில் பணிபுரிகிறார்.

ஆரம்ப வாழ்க்கை மற்றும் கல்வி 
ஐஸ்வர்யா மேனனின் குடும்பம் கேரளாவின் சேந்தமங்கலத்தைச் சேர்ந்தது, ஆனால் இவர் தமிழ்நாட்டின் ஈரோட்டில் பிறந்து வளர்ந்தார். ஈரோட்டில் பள்ளிப்படிப்பை முடித்தார். ஈரோடு வெள்ளாளர் மெட்ரிக் பள்ளியில் மேல்நிலைக் கல்வி பயின்றார். எஸ்.ஆர்.எம் அறிவியல் தொழில்நுட்பக் கல்லூரியில் பொறியில் படித்தார்.

தொழில் 
காதலில் சொதப்புவது எப்படி என்ற படத்தின் மூலம் தமிழ்த் திரைப்படத்தில் அறிமுகமானார். எம். எஸ். ரமேஷ் இயக்கிய தசாவாலா படத்தின் மூலம் கன்னட திரையுலகில் அக்ஷராவாக அறிமுகமானார். ஜோகி புகழ் பிரேமுக்கு ஜோடியாக அப்படத்தில் நடித்தார். 11 அக்டோபர் 2013 அன்று வெளியானது இந்தப் படம். அதில் மனநலம் குன்றிய பெண்ணாக நடித்த இவரது நடிப்பு பொதுவாக நல்ல வரவேற்பைப் பெற்றது.

மேனனின் அடுத்த படம் தமிழ்த் திரைப்படமான ஆப்பிள் பெண்ணே. இது தாய் மற்றும் மகள் உறவை அடிப்படையாகக் கொண்டது, ஐஸ்வர்யா மகளாகவும், ரோஜா செல்வமணி அவரது தாயாகவும் நடித்தார். இவர் அடுத்ததாக கன்னட திகில் நகைச்சுவை படாமன நமோ பூதாத்மாவில் தோன்றினார்.

ஃபஹத் பாசிலுடன் இணைந்து நடித்தார், அவர் தனது அடுத்த மலையாள அறிமுக படமாக காதல் திரைப்படமான மான்சூன் மாங்கோஸ் படத்தில் நடித்தார். பின்னர் இவர் சி.எஸ் அமுதனின் தமிழ்ப் படம் 2 இல் தோன்றினார்.

திரைப்படங்கள்

வலைதொடர்

குறிப்புகள்

வெளி இணைப்புகள் 

 
 

Articles with hCards
1995 பிறப்புகள்
ஈரோடு மாவட்ட நபர்கள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
தமிழ்நாட்டு நடிகைகள்
சென்னை நடிகைகள்
வாழும் நபர்கள்
சுவேதா பரத்வாஜ்

சுவேதா பரத்வாஜ் (Shweta Bhardwaj) என்பவர் இந்தி மற்றும் தென்னிந்தியத் திரைப்படங்களில் நடித்த இந்திய நடிகை மற்றும் வடிவழகர் ஆவார். 2008ஆம் ஆண்டு விவேக் ஓபராய் மற்றும் சயீத் கான் நடித்த மிஷன் இஸ்தான்புல் திரைப்படத்தின் மூலம் அறிமுகமானார். இவர் கிளாட்ராக்சு இதழின் வடிவழகராக இருந்துள்ளார்.

பின்னணி 
தில்லியில் பிறந்து வளர்ந்த சுவேதா, கார்கி கல்லூரியில் படித்து, வரலாற்றில் பட்டம் பெற்றார். இவர் 2008ஆம் ஆண்டு அபூர்வ லக்கியா திரைப்படமான மிஷன் இஸ்தான்புல்லில் லிசா லோபோவாக அறிமுகமானார்.

திரைப்படவியல்

மேற்கோள்கள்

வெளி இணைப்புகள் 

Articles with hCards
தெலுங்குத் திரைப்பட நடிகைகள்
இந்தித் திரைப்பட நடிகைகள்
வாழும் நபர்கள்
சீமா ஆசுமி

சீமா ஆசுமி (Seema Azmi) என்பவர் "சீமா" என்று அழைக்கப்படுகிறார். இவர் ஓர் இந்தியத் திரைப்பட மற்றும் நாடக நடிகை ஆவார்.

சுயசரிதை 
சீமா ஆசுமி இந்தியாவின் அசாம் மாநிலம் குவகாத்தியில் அசாம்கர் பூர்வீகத்தில் பிறந்தார். இவர் தில்லியில் வளர்ந்தார். இங்கு இவர் தனது பள்ளிப்படிப்பை முடித்து தில்லி பல்கலைக்கழகத்தில் பட்டம் பெற்றார். தில்லியில் உள்ள தேசிய நாடகப் பள்ளியில் சேர்ந்தார்.

ஆசுமி 1996-ல் தில்லியில் உள்ள அசுமிதா நாடகக் குழுவில் சேர்ந்தார். கிரிஷ் கர்னாட்டின் ரகத் கல்யாண் (தலேடாண்டா), மகேஷ் தத்தானியின் இறுதி தீர்வுகள், ஏக் மாமூலி ஆத்மி, சுதேஷ் தீபக்கின் கோர்ட் மார்ஷியல், மற்றும் டாரியோ போவின் அராஜகவாதியின் விபத்து மரணம் ஆகியவை இவர் நடித்த நாடகங்களில் அடங்கும்.

திரைப்படவியல்

மேற்கோள்கள்

வெளி இணைப்புகள் 

 

 interview-Seema-Azmi
 Seema Azmi's theatre career
பஹு- ராணி [ http://www.boloji.com/index.cfm?md=Content&sd=Articles&ArticleID=12616

Articles with hCards
இந்தித் திரைப்பட நடிகைகள்
வாழும் நபர்கள்
பிறப்பு

பிறப்பு என்பது சந்ததியைப் பெற்றெடுக்கும் அல்லது பிறப்பிக்கும் செயல் அல்லது செயல்முறையாகும்,  தொழில்நுட்ப சூழல்களில் பிரசவம் என்றும் குறிப்பிடப்படுகிறது. பாலூட்டிகளில், இந்த செயல்முறை ஹார்மோன்களால் தொடங்கப்படுகிறது, இது கருப்பையின் தசைச் சுவர்களை சுருங்கச் செய்கிறது, இது உணவளிக்கவும் சுவாசிக்கவும் தயாராக இருக்கும் போது கருவை வளர்ச்சி நிலையில் வெளியேற்றுகிறது.

சில இனங்களில் சந்ததிகள் முன்கூட்டியவை மற்றும் பிறந்த உடனேயே நடக்க இயலும். ஆனால் மற்றவற்றில் இது குழந்தை வளர்ப்பையே முற்றிலும் சார்ந்துள்ளது .

மார்சுபியல்களில், கரு ஒரு குறுகிய கர்ப்பத்திற்குப் பிறகு மிகவும் முதிர்ச்சியடையாத நிலையில் பிறந்து அதன் தாயின் கருப்பை பையில் மேலும் வளரும்.

பாலூட்டிகள் மட்டும் மகவை பிரசவிப்பதில்லை. சில ஊர்வன, நீர்-நில வாழ்விகள், மீன் மற்றும் முதுகெலும்பில்லாத உயிரினங்கள் அவற்றின் வளரும் குஞ்சுகளை உள்ளே சுமக்கின்றன. இவற்றில் சில கருமுட்டைகள் தாயின் உடலுக்குள் குஞ்சு பொரிக்கின்றன, மற்றவை விவிபாரஸ், பாலூட்டிகளைப் போலவே கரு அவளது உடலுக்குள் வளரும்.

மேற்கோள்கள்
 

பிறப்பு
அபிலாசு பிள்ளை

அபிலாசு பிள்ளை (Abhilash Pillai)  இந்தியாவைச் சேர்ந்த ஒரு திரைக்கதை எழுத்தாளர் ஆவார். மலையாளத் திரைப்படத் துறையில் முக்கியமாகப் பணிபுரியும் நடிகராகவும் உள்ளார்  .  உன்னி முகுந்தன் நடித்து 2022 ஆம் ஆண்டில் வெளியாகி அதிக வசூல் செய்த மலையாளத் திரைப்படமான மாளிகைப்புறம் , அமலா பால் நடித்த கடாவர், சுராச்சு வெஞ்சாரமூடு நடித்த  வளவு மற்றும் ரோசன் மேத்யூ மற்றும் அன்னா பென் நடித்த நைட் டிரைவ் போன்ற திரைப்படங்களின் திரைக்கதை எழுத்தாளர் என்று அபிலாசு அறியப்படுகிறார். . இவரது படைப்புகள் திரைப்பட விமர்சகர்களால் விமர்சன ரீதியாக பாராட்டப்பட்டன  . சௌந்தர்யா ரஜினிகாந்துடன் இணைந்து  வரவிருக்கும் தமிழ்த் திரைப்படத்திற்காக சமீபத்தில் செய்திகளில் இடம்பெற்றுள்ளார். .

திரைப்படவியல்

மேற்கோள்கள் 

மலையாளத் திரைப்பட நடிகர்கள்
வாழும் நபர்கள்
இரசலிங்கம்

இரசலிங்கம் (Rasalingam or Parada Lingam), சைவ சமயத்தின் சைவப் பிரிவில் இலிங்க வழிபாடு முதன்மையான இடத்தில் உள்ளது.  வாய்ந்தது. கருங்கல், மரம், பாதரசம் போன்ற பொருட்களைக் கொண்டு மக்கள் இலிங்கம் செய்து வழிபட்டனர். பாதரசத்தால் செய்யப்பட்ட இலிங்கமே இரசலிங்கம் என்பர். தமிழ்நாட்டில் சித்தர்கள் திரவ நிலையில் உள்ள பாதரசத்தை கந்தகத்துடன் கலந்து  திடமான நிலைக்கு கொண்டு வந்து இலிங்கம் செய்து வழிபட்டனர்.
சித்தர்கள் சிவ பூசைகளில் பாதரச இலிங்கத்தை வைத்து தியானம் செய்து வழிபட்டனர். தமிழ் சித்த மருத்துவத்தில் பாதரசம் சிவனின் அடையாளமாகப் பார்க்கப்பட்டது.

பாதரச லிங்கம் உள்ள கோயில்கள்
 
 வடதிருமுல்லைவாயில் மாசிலாமணீசுவரர் கோயில் 
 பிஜப்பூர் சிவன் கோயில் 
 தியானலிங்கம், கோயம்புத்தூர்

மேற்கோள்கள்

சிவ வடிவங்கள்